Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 1. § Az adózás rendjérõl szóló 2003. évi XCII. törvény
Paragraph Index: 1044

(8) bekezdésre változik: „(6) Az általános forgalmi adó alanyának tulajdonában lévõ kereskedelmi mennyiségû áru csak az áru eredetét hitelt érdemlõ módon igazoló dokumentum (különösen fuvarlevél vagy számla) birtokában szállítható. A vámhatóság nyilatkozattételre kötelezheti a kereskedelmi mennyiségû áru szállítását végzõ személyt arról, hogy mely általános forgalmiadó-alany javára végzi a szállítási tevékenységet, továbbá ellenõrizheti az áru eredetét, tulajdonjogát hitelt érdemlõ módon igazoló dokumentumok (különösen fuvarlevél vagy számla) meglétét. A vámhatóság a nyilatkozattételrõl és a dokumentumok meglétének ellenõrzésérõl készített jegyzõkönyv egy példányát — az általános forgalmiadó-alany adókötelezettségének ellenõrzéséhez, illetve az adóhatóság e törvényben meghatározott más eljárásának lefolytatása érdekében — az állami adóhatóságnak megküldi.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes